- პროგნოზის გაკეთება ნაადრევია. ძნელია, ვივარაუდოთ, როგორი იქნება მომავალი პარლამენტის კონფიგურაცია, რადგან ინდივიდუალური მოქმედების გამოცდილება სულ ორ-სამ სუბიექტს აქვს, თანაც - არც მაინცდამაინც წარმატებული. არ დაგავიწყდეთ, რომ ბოლო გამოკითხვებით ამომრჩეველთა 40% არ აპირებს არჩევნებში მონაწილეობას. სწორედ ამ ელექტორატის გააქტიურება უნდა სცადონ პოლიტიკურმა სუბიექტებმა. მეტისმეტად ოპტიმისტური პროგნოზი იქნება, თუ ვიტყვი, რომ ეს შესაძლებელია და მათ ამის რესურსი აქვთ, მაგრამ ქვეყნისთვის უმნიშვნელოვანესია, რაც შეიძლება ბევრი ადამიანი მივიდეს საარჩევნო ურნებთან და ეს, ალბათ, ყველამ უნდა გაითვალისწინოს. თუ არავინ მოგწონთ და აგრესიულად ხართ განწყობილი პოლიტიკური სპექტრის მიმართ, მიდით არჩევნებზე და ეს აგრესია ყველა სუბიექტის გადახაზვით გამოხატეთ...